Burkinaa Faasootti ijoolleen durbaa 50 ta'an dhaqna-qabaa ykn kittaannaa akka maleen ykn faalamaa ta'e irratti raawwatamuun miidhaa qaqqabeen wallaansaaf hospitaala gaaffaman.
Bara 1996 irraa kaasee dhaqna-qabaan Burkinaa Faasootti seeraan aladha waan ta'eef yakka hanga waggaa sadii nama adabsiisudha Ammallee shamarra hundi dhaqna qabatan adda baasuun hin danda'amne, jedhu Ministirrri Dhimma Dubartootaa biyyattii Laawureensi Maarshaal. Dubartoonni umuriin isaanii ganna 60 ta'an alama maatii shamarran kana waliin yakka raawwatame kanaaf to'annaa jala oolaniiru. Burkinaa Faasootti dhaqna-qabaan bara 1996 irraa kaasee yakkadha. Namoonni yakka kana rawwatanis hidhaa hanga waggaa sadiitu isaan eeggata. Akka jaarmiyaa Mootummoota Gamtoomanii Daa'immanii UNICEF jedhutti shamarran harka afur keessaa sadii ta'an dhaqna ni qabatu garuu kan barmaatilee kana deggeran %9 qofaadha. Dhaqna qabaan kun naannoo Kaayyaa jedhamtu gara Kaaba magaalaa guddoo biyyattii Ogaaduutti km100 irratti kan raawwatame yommuu ta'u Fulbaana 4 hanga 6'tti ture. Shammarran dhaqna-qabatan keessaa gariin isaanii umurii waggaa afurii ta'uus aanga'oonni dubbataniiru. Shamarran 12 ta'an Hospitaala naannoo Kaayaatti wallaanamaa kan jiran yommuu ta'u 38 ammoo Hospitaala warra Pirotestaantii magaalaa guddittii keessatti argamtu geeffamaniiru. Shamarran kana keessaa gariin isaanii rakkoo fayyaa wlalxaxaa ta'eef saaxilamaniiru, jechuun, Dr. Dieudonne Ouedraogo BBC'tti himeera. Dhaqna-qabaa jechuun: